ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034571

ขอให้แก้ไขปัญหาการก่อสร้างสิ่งปลูกสร้างรุกล้ำพื้นที่สาธารณะ บริเวณ ริมคลองเลนเปน ซอยบางกระดี่ 3 แยก 2 ถนนพระรามที่ 2 แขวงแสมดำ เขตบางขุนเทียน กรุงเทพมหานคร จุดสังเกต ให้เข้าไปในซอยบางกระดี่ 3 ระยะทางประมาณ 200 เมตร จะพบสะพานข้ามคลองแล้วเลี้ยวขวา จากนั้นเลี้ยวขวาอีกครั้งจะพบว่าสุดคลองเลนเปน จะพบเพิงพักอยู่สุดริมคลอง ซึ่งอยู่ด้านหลังจะเป็นครัวของร้านอาหารแมกไม้ชายคลอง เนื่องจากมีบุคคล จำนวน 3 คน มีความสัมพันธ์เป็นบิดา มารดา และบุตรสาว คนที่ 1 เป็นเพศชาย (ทราบชื่อจริงและชื่อเล่น แต่ไม่ทราบนามสกุล) อายุประมาณ 60-70 ปี สูงประมาณ 170 เซนติเมตร รูปร่างผอม ผิวสีดำ, คนที่ 2 เป็นเพศหญิง (ทราบชื่อ ไม่ทราบนามสกุล) อายุประมาณ 60 กว่า สูงประมาณ 168 เซนติเมตร รูปร่างอ้วน ผิวดำ เป็นภรรยาของคนที่ 1, คนที่ 3 เป็นเพศหญิง (ทราบชื่อเล่น) อายุประมาณ 40 กว่าปี สูงประมาณ 162 เซนติเมตร รูปร่างผอม ผิวดำ เป็นบุตรของคนที่ 1 และคนที่ 2 ซึ่งบุคคลทั้ง 3 คน ได้ทำการก่อสร้างเพิงพักชั่วคราวอาศัยอยู่ริมคลองเลนเปนซึ่งเป็นเขื่อนกั้นริมคลองที่กรุงเทพมหานครสร้างไว้ ลักษณะเป็นการก่อสร้างที่รุกล้ำพื้นที่สาธารณะ จากเดิมเคยมีคนอาศัยอยู่จำนวนมาก แต่ปัจจุบัน (วันที่ 4 สิงหาคม 2566) เหลือเพียง 3 คนดังกล่าว โดยประกอบอาชีพเก็บของเก่าขาย และยังขายลูกชิ้นทอดและแคปหมูด้วย ส่วนช่วงเช้าจะขายข้าวกล่อง เช่น ข้าวราดไข่เจียว เป็นต้น ซึ่งการที่สร้างเพิงพักชั่วคราวอาศัยอยู่ในพื้นที่ดังกล่าว พบว่ามีการทิ้งขยะลงคลอง ทิ้งขยะลงท่อระบายน้ำ ทำให้น้ำในคลองสกปรกและกีดขวางทางสัญจรของผู้ร้องและประชาชนในพื้นที่ ส่งผลให้ได้รับความเดือดร้อน พบเห็นมา 10 กว่าปีแล้ว เบื้องต้นเคยแจ้งเรื่องไปยังสำนักงานเขตบางขุนเทียนและเคยแจ้งเรื่องไปยังกรุงเทพมหานคร หมายเลขสายด่วน 1555 แล้ว และเคยพบเห็นเจ้าหน้าที่เทศกิจมาไล่ออกจากพื้นที่ แต่ปัจจุบัน (วันที่ 4 สิงหาคม 2566) แต่ก็ยังพบเห็นอยู่เช่นเดิม ประกอบกับผู้ร้องได้รับทราบรายงานผลการปฏิบัติงาน ตามเลขที่รับแจ้ง traffy fondue (46TV87) ระบุรายละเอียดว่า กรุงเทพมหานคร โดยสำนักงานเขตบางขุนเทียน ฝ่ายโยธา ได้ตรวจสอบกรณีดังกล่าวร่วมกับฝ่ายเทศกิจแล้ว โดยผู้ที่อาศัยในบริเวณดังกล่าวได้รับทราบและจะดำเนินการย้ายออกจากพื้นที่ต่อไป แต่ผู้ร้องแจ้งว่าล่าสุดเมื่อวันที่ 21 สิงหาคม 2566 บุคคลดังกล่าวและครอบครัวได้ย้ายกลับเข้ามาอาศัยอยู่ในพื้นที่ดังกล่าวอีกครั้ง จนถึงปัจจุบันวันที่ 31 สิงหาคม 2566 และยังมีการขนของชิ้นใหญ่กว่าเดิม เช่น เตาแก๊ส เคาน์เตอร์ รถเข็น ซึ่งจะขนของในช่วงเวลาประมาณ 10.00 น.เป็นต้นไป เข้ามาในพื้นที่ (บันทึกข้อมูลตามผู้ร้องแจ้ง) จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata